Трите неуспешни щурма на Плевен затягат възела на Руско-турската война. Осман паша се затваря с армията си в града и постепенно успява да го превърне в укрепена крепост. По всичко изглежда, че от битката за Плевен ще зависи до голяма степен и изходът на цялата война. За справяне с трудната ситуация руското командване назначава за командир на силите генерал от инженерните войски Едуард Тотлебен и решава градът да бъде напълно блокиран. В Русия са мобилизирани Гренадирския и Гвардейския корпус и са изпратени към Плевен, но до тяхното пристигане руското командване ще трябва да разчита на наличните войски. За да се възпрепятства снабдяването на Осман паша с храни и боеприпаси по шосето от София в селата Тръстеник и Горна Митрополия е изпратен на Кавалерийския корпус.